Románia

Földrajz

Domborzata

A Kárpátok hegyláncai Románia szinte egészét uralják, legmagasabb csúcsai 2500 métert is elérik, a legmagasabb hegy a Moldoveanu-csúcs (2544 m) a Fogarasi-havasokban. A Kárpátoktól délre és keletre, Havasalföldön és Moldvában dombságok vannak, amelyeket széles, termékeny, folyók által feltöltött alföldek öveznek.

Románia Szerbiával és Bulgáriával alkotott határai nagy részét a Duna képezi. A Duna találkozik a Prut folyóval, amely Románia és Moldova között képez határt.

Vízrajz

Románia legnagyobb folyója a Duna, amelynek itteni szakasza több mint 1000 km hosszú. Szűk áttörési völgye a Kazán-szoros, ahol felduzzasztott vize áramtermelésre is alkalmas (Vaskapu erőmű). Majd a megcsendesedett folyó hosszan, határfolyóként halad tovább az alföldön. Hatalmas háromágú deltát építve ér a Fekete-tengerbe. A védett Duna-delta értéke a gazdag halállomány és a nádrengeteg. A folyó szerepe a közlekedésben, áruszállításban igen jelentős.

Románia folyóit a Duna gyűjti össze. Nagyobb folyók: Tisza, Maros, Szeret, Olt, Zsil, Prut, Szamos, Temes, Körösök.

Legnagyobb tava a mesterséges Békási-víztároló. További nagyobb tavai: Vidraru-tó, Vidra-tó. A természetes tavak közé tartozik a vulkáni kráterben lévő Szent Anna-tó vagy a Keleti-Kárpátokban hegyomlás következtében létrejött Gyilkos-tó. A Déli-Kárpátokban a tengerszemek a jellemzőek.

Éghajlat

Az ország nyugati részén az éghajlat nedves kontinentális, a Kárpátokon túl és a vonulatok közötti medencékben pedig száraz kontinentális. A belső tájakon gyakori az aszály. A Kárpátok éghajlata a hegyvidék magassága szerint változik.

Növény- és állatvilág

Romániában található Európa leggazdagabb flórája (növényvilága). Állatvilága: a Kárpátokban igen nagy létszámban élnek [medvék](http://hu.wikipedia.org/wiki/Barna_medve), [farkasok](http://hu.wikipedia.org/wiki/Farkas), [hiúzok](http://hu.wikipedia.org/wiki/Hi%C3%BAz), [sasok](http://hu.wikipedia.org/wiki/Sas), [rókák](http://hu.wikipedia.org/wiki/R%C3%B3ka), [zergék](http://hu.wikipedia.org/wiki/Zerge). A sík vidékeken főleg rókák, [egerek](http://hu.wikipedia.org/wiki/Eg%C3%A9rf%C3%A9l%C3%A9k), [pockok](http://hu.wikipedia.org/wiki/Pocokform%C3%A1k), [sündisznók](http://hu.wikipedia.org/wiki/S%C3%BCnf%C3%A9l%C3%A9k) élnek. Az állatok élelmet remélve a városokba is bemennek néha, de ez igen ritka, és főleg hideg, élelemben szegény telekre jellemző. Halak: [pisztráng](http://hu.wikipedia.org/wiki/Pisztr%C3%A1ng), [harcsa](http://hu.wikipedia.org/wiki/Harcsa), [csuka](http://hu.wikipedia.org/wiki/Csuka), [ponty](http://hu.wikipedia.org/wiki/Ponty) és [keszeg](http://hu.wikipedia.org/wiki/Keszeg).

Természetvédelem

Jelenleg csaknem 10 000 km2 (a teljes államterület 5%-a) védett terület.

Nemzeti parkok

* [Erdélyi-szigethegység](http://hu.wikipedia.org/wiki/Erd%C3%A9lyi-szigethegys%C3%A9g) *(Apuseni)* Nemzeti Park;
* [Békás-szoros - Nagyhagymás Nemzeti Park](http://hu.wikipedia.org/wiki/B%C3%A9k%C3%A1s-szoros_-_Nagyhagym%C3%A1s_Nemzeti_Park) *(Bicazului - Hasmas)*;
* [Kelemen-havasok](http://hu.wikipedia.org/wiki/Kelemen-havasok) *(Calimani)* Nemzeti Park;
* [Csalhó](http://hu.wikipedia.org/wiki/Csalh%C3%B3-hegys%C3%A9g) *(Ceahlau)* Nemzeti Park;
* [Királykő](http://hu.wikipedia.org/wiki/Kir%C3%A1lyk%C5%91) *(Piatra Craiului)* Nemzeti Park;
* [Retyezát](http://hu.wikipedia.org/wiki/Retyez%C3%A1t) *(Retezat)* Nemzeti Park.

Természeti világörökség

A [Duna-delta](http://hu.wikipedia.org/wiki/Duna-delta) az [UNESCO](http://hu.wikipedia.org/wiki/UNESCO) által elismert [bioszféra-rezervátum](http://hu.wikipedia.org/wiki/Bioszf%C3%A9ra-rezerv%C3%A1tum), természeti [világörökség](http://hu.wikipedia.org/wiki/Vil%C3%A1g%C3%B6r%C3%B6ks%C3%A9g).

Történelem

Történelmi-földrajzi felosztás

Románia történelmi tartományai

Románia mai területének döntő részét három nagy országrész,az egykori magyar terület [Erdély](http://hu.wikipedia.org/wiki/Erd%C3%A9ly) *(Transilvania),* [Havasalföld](http://hu.wikipedia.org/wiki/Havasalf%C3%B6ld) *(Ţara Românească)* és [Moldva](http://hu.wikipedia.org/wiki/Moldva) *(Moldova)* alkotja. Az ország nyugati és keleti felét a [Kárpátok](http://hu.wikipedia.org/wiki/K%C3%A1rp%C3%A1tok) hegyvonulata élesen elválasztja egymástól. Míg az ország nyugati felét alkotó (tágabban értelmezett) Erdély történelmi és [kulturális](http://hu.wikipedia.org/wiki/Kult%C3%BAra) szempontból [Közép-Európához](http://hu.wikipedia.org/wiki/K%C3%B6z%C3%A9p-Eur%C3%B3pa) sorolható, addig a keleti országrészeket történelmük és kultúrájuk [Kelet-Európához](http://hu.wikipedia.org/wiki/Kelet-Eur%C3%B3pa), illetve [Délkelet-Európához](http://hu.wikipedia.org/wiki/D%C3%A9lkelet-Eur%C3%B3pa), a [Balkán-félsziget](http://hu.wikipedia.org/wiki/Balk%C3%A1n-f%C3%A9lsziget) területéhez köti.

További nagyobb országrészek a Fekete-tenger partján fekvő [Dobrudzsa](http://hu.wikipedia.org/wiki/Dobrudzsa), valamint az a két nyugat-romániai tájegység, amelyek eredetileg nem tartoztak a történelmi Erdélyhez: az egykori [Partium](http://hu.wikipedia.org/wiki/Partium) és [Kelet-Bánság](http://hu.wikipedia.org/wiki/B%C3%A1ns%C3%A1g). Erdély történelmileg csak a nyugati országrész hegyektől körülvett belső medencéjét jelentette, ma már azonban az egész egykori Magyarországhoz tartozó területet értik alatta. Havasalföldet két nagy történelmi tájegység alkotja, [Olténia](http://hu.wikipedia.org/wiki/Olt%C3%A9nia) és [Munténia](http://hu.wikipedia.org/wiki/Munt%C3%A9nia).

Románia területe a román fejedelemségek előtt

A mai Románia földje az ősidőktől lakott. A legrégibb régészeti leletek kb. 24 000 évesek. Az ott élő népek első írásos említése [Hérodotosztól](http://hu.wikipedia.org/wiki/H%C3%A9rodotosz) való i.e. 440 környékéről. Amikor a rómaiak megközelítették az Al-[Duna](http://hu.wikipedia.org/wiki/Duna) vidékét, a folyón túl dák törzsek éltek. A [dákokat](http://hu.wikipedia.org/wiki/D%C3%A1kok) tekinti a román hivatalos történetírás a románok ősének. A dákok földjét, [Daciát](http://hu.wikipedia.org/wiki/Dacia), vagyis a mai [Erdély](http://hu.wikipedia.org/wiki/Erd%C3%A9ly) egy részét és [Olténiát](http://hu.wikipedia.org/wiki/Olt%C3%A9nia) a [rómaiak](http://hu.wikipedia.org/wiki/R%C3%B3mai_Birodalom) 87-ben elfoglalták és provinciát szerveztek ott. Ezt a népvándorlás népeinek nyomására 271-ben feladták. E szűk kétszáz év elég volt - a [dákoromán](http://hu.wikipedia.org/w/index.php?title=D%C3%A1korom%C3%A1n&action=edit&redlink=1) elmélet szerint - a lakosság el[latinosítására](http://hu.wikipedia.org/w/index.php?title=Latinos%C3%ADt%C3%A1s&action=edit&redlink=1).

A népvándorlás folyamán a [gótok](http://hu.wikipedia.org/wiki/G%C3%B3tok), majd a [hunok](http://hu.wikipedia.org/wiki/Hunok) szerveztek rövid életű államot a területen. A [gepidák](http://hu.wikipedia.org/wiki/Gepid%C3%A1k) állama valamivel tartósabb volt. Őket az [avarok](http://hu.wikipedia.org/wiki/Avarok) követték, majd a [honfoglalás](http://hu.wikipedia.org/wiki/Honfoglal%C3%A1s) előtt egy ideig a [magyarok](http://hu.wikipedia.org/wiki/Magyarok) ellenőrizték a Kárpátokon kívüli területeket.

Erdély a [10. századtól](http://hu.wikipedia.org/wiki/10._sz%C3%A1zad) a [Magyar Királyság](http://hu.wikipedia.org/wiki/Magyar_Kir%C3%A1lys%C3%A1g) része volt, Havasalföld és Moldva területe pedig sztyeppei nomádok birtoka volt: [besenyők](http://hu.wikipedia.org/wiki/Beseny%C5%91k), [úzok](http://hu.wikipedia.org/wiki/%C3%9Azok), [kunok](http://hu.wikipedia.org/wiki/Kunok) követték egymást a [tatárjárásig](http://hu.wikipedia.org/wiki/Tat%C3%A1rj%C3%A1r%C3%A1s).

A románok története

A románokat (vlachokat) legelőször a Balkán belsejében, a mai [Macedóniában](http://hu.wikipedia.org/wiki/Maced%C3%B3nia) zajló események kapcsán említik a [11. században](http://hu.wikipedia.org/wiki/11._sz%C3%A1zad).[[*forrás?*](http://hu.wikipedia.org/wiki/Wikip%C3%A9dia:T%C3%BCntesd_fel_forr%C3%A1saidat%21)] A magyar forrásokban csak a tatárjárás után szerepelnek a [románok](http://hu.wikipedia.org/wiki/Rom%C3%A1nok). A 13. századtól három jól elkülönülő területen éltek: Havasalföldön, Moldvában és Erdély egyes részein. Középkori elnevezésük a [vlach](http://hu.wikipedia.org/wiki/Vlachok) (ejtsd: vlah, amiből a magyar nyelvben az oláh szó ered) volt. Önmagukat a „[római](http://hu.wikipedia.org/wiki/R%C3%B3mai_Birodalom)” jelentésű *ruman* névvel jelölték(A [Bizánci Birodalom](http://hu.wikipedia.org/wiki/Biz%C3%A1nci_Birodalom) lakói ugyancsak „rómaiaknak” nevezték magukat). Származásuk vitás. Egyes tudósok a rómaiak leszármazottjainak, vagy Dacia római provincia latinizált lakóinak tartják őket. Ez a román álláspont és ezt követik a nyugati ismeretterjesztő munkák is. Magyar tudósok szerint a Balkán belsejében alakult ki a román nép. A magyarok egészen a [20. század](http://hu.wikipedia.org/wiki/20._sz%C3%A1zad) elejéig az *oláh* nevet használták a románok megnevezésére, mára azonban ez a név gúnynévnek számít. Eredetileg egyébként ez a szó mindenféle [újlatin](http://hu.wikipedia.org/w/index.php?title=%C3%9Ajlatin&action=edit&redlink=1) nyelven beszélő embert jelentett, az "olasz" szó alakváltozata.

Erdély története 1918-ig

Erdély a középkorban a [Magyar Királysághoz](http://hu.wikipedia.org/wiki/Magyar_Kir%C3%A1lys%C3%A1g) tartozott, majd a 16. század második felétől több mint egy évszázadig [Erdélyi Fejedelemség](http://hu.wikipedia.org/wiki/Erd%C3%A9lyi_Fejedelems%C3%A9g) néven a magyar fejedelmek gyakorlatilag önálló államként kormányozták. A [17. század](http://hu.wikipedia.org/wiki/17._sz%C3%A1zad) végétől a [Habsburg Birodalom](http://hu.wikipedia.org/wiki/Habsburg_Birodalom) tartománya volt, nagyfokú autonómiát élvezve. [1867](http://hu.wikipedia.org/wiki/1867)-től több mint fél évszázadig az [Osztrák–Magyar Monarchián](http://hu.wikipedia.org/wiki/Osztr%C3%A1k%E2%80%93Magyar_Monarchia) belül Magyarország szerves részét képezte.

Erdélyben a románok nagyobb tömegű beköltözése a [13. században](http://hu.wikipedia.org/wiki/13._sz%C3%A1zad) kezdődött, a [18. század](http://hu.wikipedia.org/wiki/18._sz%C3%A1zad) végére pedig az összlakosságon belüli arányuk már meghaladta az 50%-ot. A 18. századtól kezdve elindult az erdélyi románok önállósodási törekvése, ennek része volt a [Hória-féle lázadás](http://hu.wikipedia.org/w/index.php?title=H%C3%B3ria-f%C3%A9le_l%C3%A1zad%C3%A1s&action=edit&redlink=1), majd az [1848-49-es szabadságharcban](http://hu.wikipedia.org/wiki/1848%E2%80%9349-es_forradalom_%C3%A9s_szabads%C3%A1gharc) a császári seregek oldalán való részvételük. Ez idő alatt számos kegyetlenséget követtek el az ott élő székely és magyar lakossággal szemben.

Havasalföld és Moldva története 1918-ig

A Havasalföldön és Moldvában kialakuló román fejedelemségek a 14. században a Magyar Királysággal álltak hűbéri viszonyban, majd kivívták önállóságukat. A [16. századig](http://hu.wikipedia.org/wiki/16._sz%C3%A1zad) független államok voltak, majd több mint három évszázadon át az [Oszmán Birodalom](http://hu.wikipedia.org/wiki/Oszm%C3%A1n_Birodalom) fennhatósága alatt álltak, de belső autonómiával rendelkeztek.

A [19. század](http://hu.wikipedia.org/wiki/19._sz%C3%A1zad) második felében a nemzetközi események következtében ([krími háború](http://hu.wikipedia.org/wiki/Kr%C3%ADmi_h%C3%A1bor%C3%BA)) Havasalföld és Moldva függetlenné váltak a törököktől. [1859](http://hu.wikipedia.org/wiki/1859)-ben a két terület nemzetgyűlése közös fejedelmének választotta [Alexandru Ioan Cuzát](http://hu.wikipedia.org/wiki/Alexandru_Ioan_Cuza), majd a két fejedelemség [1862](http://hu.wikipedia.org/wiki/1862)-ben egyesült. Az új ország neve Románia lett, Bukarest fővárossal, és a török birodalomban autonóm státuszt élvezett. A parlament [1866](http://hu.wikipedia.org/wiki/1866)-ban Hohenzollern Károly [porosz](http://hu.wikipedia.org/wiki/Porosz_Kir%C3%A1lys%C3%A1g) herceget választotta fejedelemmé. Románia 1877-ben Oroszország oldalán belépett az [orosz-török háborúba](http://hu.wikipedia.org/wiki/Orosz%E2%80%93t%C3%B6r%C3%B6k_h%C3%A1bor%C3%BA_%281877%E2%80%9378%29), és a török csapatok veresége után [1877](http://hu.wikipedia.org/wiki/1877). [május 10-én](http://hu.wikipedia.org/wiki/M%C3%A1jus_10.) parlamenti kiáltványban kinyilvánította állami függetlenségét, amelyet a [San Stefanó-i béke](http://hu.wikipedia.org/wiki/San_Stefan%C3%B3-i_b%C3%A9ke) révén az európai nagyhatalmak elismertek. A fejedelem [1881](http://hu.wikipedia.org/wiki/1881)-ben [I. Károly](http://hu.wikipedia.org/wiki/I._K%C3%A1roly_rom%C3%A1n_kir%C3%A1ly) néven az ország első királya lett, és – a román alkotmány szerinti korlátozott jogkörrel – [1914](http://hu.wikipedia.org/wiki/1914)-ig uralkodott. A korabeli Román Királysághoz tartozott [Dél-Dobrudzsa](http://hu.wikipedia.org/wiki/D%C3%A9l-Dobrudzsa) is. Itt állt a román királyok nyaralója [Balcsik](http://hu.wikipedia.org/wiki/Balcsik) városában, mely ma [Bulgária](http://hu.wikipedia.org/wiki/Bulg%C3%A1ria) területére esik.

A [20. század](http://hu.wikipedia.org/wiki/20._sz%C3%A1zad) elején a román nemzeti mozgalom a királyságbeli és az erdélyi románság egyesítését tűzte ki célul. Románia [1916](http://hu.wikipedia.org/wiki/1916)-ban az [Antant](http://hu.wikipedia.org/wiki/Antant) oldalán belépett az [I. világháborúba](http://hu.wikipedia.org/wiki/I._vil%C3%A1gh%C3%A1bor%C3%BA), és a Déli-Kárpátok szorosain keresztül hátbatámadta az Osztrák–Magyar Monarchiát. A főleg székelyekből álló honvédség feltartóztatta a románokat, majd az osztrák-magyar- német erősítés megérkezése után néhány hét alatt kiverték őket Erdélyből, s bevonultak Bukarestbe. [1918](http://hu.wikipedia.org/wiki/1918) végén, az Osztrák–Magyar Monarchia katonai és politikai összeomlásakor elfoglalta Erdélyt és Kelet-Magyarország egy részét. [1919](http://hu.wikipedia.org/wiki/1919) augusztusában a [Magyar Tanácsköztársaság](http://hu.wikipedia.org/wiki/Magyar_Tan%C3%A1csk%C3%B6zt%C3%A1rsas%C3%A1g) bukása miatt bekövetkező zűrzavart kihasználva, a román hadsereg bevonult [Budapestre](http://hu.wikipedia.org/wiki/Budapest), amit csak novemberben hagyott el.

Trianontól a II. világháború végéig

Az I. világháborút lezáró [békeszerződés](http://hu.wikipedia.org/wiki/Trianoni_b%C3%A9keszerz%C5%91d%C3%A9s) értelmében Románia része lett Erdély, a [Bánság](http://hu.wikipedia.org/wiki/B%C3%A1ns%C3%A1g) (Bánát) keleti része, az [Alföld](http://hu.wikipedia.org/wiki/Alf%C3%B6ld) többi keleti vidéke [Máramarossal](http://hu.wikipedia.org/wiki/M%C3%A1ramaros) (Partium) és [Bukovina](http://hu.wikipedia.org/wiki/Bukovina) területének zöme, valamint a cári Oroszországtól elfoglalt, nagyrészt román lakosságú [Besszarábia](http://hu.wikipedia.org/wiki/Besszar%C3%A1bia). / Annak ellenére, hogy az Antanttal kötött szerződésben kikötötték, Románia nem köthet külön békét, melyet mégis megkötött, amikor a magyar-osztrák-német alakulatok a román támadást visszaverve bevonultak Bukarestbe.

Románia egy részét [1940](http://hu.wikipedia.org/wiki/1940)-ben a [Szovjetunió](http://hu.wikipedia.org/wiki/Szovjetuni%C3%B3) ismét magához csatolta, ez a terület lényegében ma [Moldova](http://hu.wikipedia.org/wiki/Moldova), illetve kis része [Ukrajnához](http://hu.wikipedia.org/wiki/Ukrajna) tartozik. A [második bécsi döntés](http://hu.wikipedia.org/wiki/M%C3%A1sodik_b%C3%A9csi_d%C3%B6nt%C3%A9s) értelmében ugyanebben az évben Magyarországhoz került Észak-Erdély és [Székelyföld](http://hu.wikipedia.org/wiki/Sz%C3%A9kelyf%C3%B6ld).

Románia a németek oldalán részt vett a [II. világháborúban](http://hu.wikipedia.org/wiki/II._vil%C3%A1gh%C3%A1bor%C3%BA), a keleti fronton több román hadsereg harcolt. 1940-[44](http://hu.wikipedia.org/wiki/1944) között az [Antonescu](http://hu.wikipedia.org/wiki/Ion_Antonescu)-rezsim uralkodott az országban, amely szabad kezet adott a román [náciknak](http://hu.wikipedia.org/wiki/N%C3%A1cizmus) ([Vasgárda](http://hu.wikipedia.org/wiki/Vasg%C3%A1rda)). Ezek [pogromokban](http://hu.wikipedia.org/w/index.php?title=Pogromok&action=edit&redlink=1) és [haláltáborokban](http://hu.wikipedia.org/w/index.php?title=Hal%C3%A1lt%C3%A1bor&action=edit&redlink=1) több százezer [zsidó](http://hu.wikipedia.org/wiki/Izraelita_vall%C3%A1s) és [roma](http://hu.wikipedia.org/wiki/Rom%C3%A1k) lakost végeztek ki. Észak-Erdély zsidóságát ugyanakkor a magyar kormány deportálta a német haláltáborokba (emiatt a túlélők máig kártérítést kapnak a magyar államtól). A II. világháború pusztításaiban körülbelül 800 000 civil és katona vesztette életét Romániában.

1944. [augusztus 23-án](http://hu.wikipedia.org/wiki/Augusztus_23.), amikor a szovjet csapatok elérték a román határt, a katonai diktatúra megdőlt. A király vezetésével puccsot hajtottak végre és Románia sikerrel kiugrott a németek szövetségéből. A kiugrást többek között az tette lehetővé, hogy Hitler feltétlenül megbízott Ion Antonescu marsallban, így - ellentétben Magyarországgal - semmilyen kísérletet nem tett egy esetleges kiugrás megakadályozása érdekében. Románia számára a kiugrás megcsillantotta a lehetőséget: ismét megszerezheti Erdélyt, miközben az ennél kevésbé értékes Transznyisztriáról és Besszarábiáról kénytelen lemondani a Szovjetunió javára. Románia a szövetségesek oldalán harcolva fejezte be a háborút. Észak-Erdély és a Székelyföld ismét Románia részévé vált. 1944-[45](http://hu.wikipedia.org/wiki/1945)-ben Magyarországon 27 román hadosztály harcolt a szovjetek oldalán.

A kommunista uralom időszaka

A [II. világháború](http://hu.wikipedia.org/wiki/II._vil%C3%A1gh%C3%A1bor%C3%BA) után az ország a Szovjetunió erős nyomása alatt a [kommunista](http://hu.wikipedia.org/wiki/Kommunizmus) tömb része lett. [1946](http://hu.wikipedia.org/wiki/1946)-ban a román kommunista párt választási csalással átvette a hatalmat. A sztálinizmus évei alatt több százezer embert börtönöztek be politikai okokból, a börtönökben gyakori volt a testi kínzás. [1956](http://hu.wikipedia.org/wiki/1956)-ban a magyarországi forradalommal való szimpatizálás vádjával több ezer erdélyi magyar személyt zártak börtönbe, sokakat meg is gyilkoltak közülük. A Szovjetunió a két ország kommunista vezetésének egyezsége alapján [1958](http://hu.wikipedia.org/wiki/1958)-ban kivonta megszálló csapatait az országból, és ezután enyhült a diktatúra. A [60-as évek](http://hu.wikipedia.org/wiki/1960-as_%C3%A9vek) végét és a [70-es évek](http://hu.wikipedia.org/wiki/1970-es_%C3%A9vek) elejét a gazdasági fejlődés és a relatív jólét jellemezte.

A szovjet csapatok kivonulása után az ország önálló külpolitikát folytatott. A 60-as években gazdasági kapcsolatot épített ki a nyugati világgal, és fontos közvetítői szerepet játszott a nemzetközi politikában, például békeközvetítő szerepet vállalt az [1967](http://hu.wikipedia.org/wiki/1967)-es [arab-izraeli háborút](http://hu.wikipedia.org/wiki/Arab-izraeli_h%C3%A1bor%C3%BA) követő közel-keleti rendezési folyamatban. Ezzel az ország jelentős nemzetközi tekintélyre tett szert.

1965-től [Nicolae Ceauşescu](http://hu.wikipedia.org/wiki/Nicolae_Ceau%C5%9Fescu) irányította az országot, aki a kifelé mutatott képpel szemben a belpolitikai életben [személyi kultuszt](http://hu.wikipedia.org/wiki/Szem%C3%A9lyi_kultusz) és [totális diktatúrát](http://hu.wikipedia.org/w/index.php?title=Tot%C3%A1lis_diktat%C3%BAra&action=edit&redlink=1) épített ki. Ceauşescu diktatúrájában kulcsszerepet kapott a román kommunista titkosrendőrség, a [Securitate](http://hu.wikipedia.org/wiki/Securitate). Az elért gazdasági színvonal fenntartása érdekében a 70-es években az ország jelentős hiteleket vett fel az [IMF](http://hu.wikipedia.org/wiki/IMF)-től és a [Világbanktól](http://hu.wikipedia.org/wiki/Vil%C3%A1gbank). [1977](http://hu.wikipedia.org/wiki/1977) és [1981](http://hu.wikipedia.org/wiki/1981) között az államadósság emiatt 3 milliárd dollárról 10 milliárd dollárra nőtt, és a nyugati tőke erre hivatkozva megpróbált befolyást gyakorolni a politikai rendszer demokratizálására. Ezt megakadályozandó a [80-as években](http://hu.wikipedia.org/wiki/1980-as_%C3%A9vek) Ceauşescu súlyos gazdasági megszorításokat vezetett be, és 1989-ig Románia sikeresen vissza is fizette a nyugati államadósságokat. Ennek ára azonban a mély gazdasági válság és a lakosság teljes elszegényedése volt.

A forradalomtól máig

Ceauşescu több évtizedes hatalmának az [1989](http://hu.wikipedia.org/wiki/1989). [december 22-én](http://hu.wikipedia.org/wiki/December_22.) kitört [romániai forradalom](http://hu.wikipedia.org/wiki/Rom%C3%A1niai_forradalom) vetett véget. A véráldozatot is követelő népfelkelés a kommunista rendszer megdöntését eredményezte. A Ceauşescu-házaspár kivégzésének a médián keresztül az egész világ szemtanúja lehetett. A hatalmat a [Nemzeti Felszabadítási Front](http://hu.wikipedia.org/w/index.php?title=Nemzeti_Felszabad%C3%ADt%C3%A1si_Front&action=edit&redlink=1) vette át, amely [többpártrendszeri](http://hu.wikipedia.org/w/index.php?title=T%C3%B6bbp%C3%A1rtrendszer&action=edit&redlink=1) választásokat és [parlamenti demokráciát](http://hu.wikipedia.org/w/index.php?title=Parlamenti_demokr%C3%A1cia&action=edit&redlink=1) vezetett be az országban, bár az egykori kommunisták a demokratikusan választott kormányban is megmaradtak.

Az erdélyi magyarság vezetői ([Tőkés László](http://hu.wikipedia.org/wiki/T%C5%91k%C3%A9s_L%C3%A1szl%C3%B3), [Sütő András](http://hu.wikipedia.org/wiki/S%C3%BCt%C5%91_Andr%C3%A1s) és mások) kezdeményező szerepet játszottak a forradalomban és a demokratikus átalakulásban. Létrejött a [Romániai Magyar Demokrata Szövetség](http://hu.wikipedia.org/wiki/Rom%C3%A1niai_Magyar_Demokrata_Sz%C3%B6vets%C3%A9g) (RMDSZ), amely sikeres választási szereplése után fontos politikai tényező lett a parlamentben. A magyarok és románok között addig elhallgatott helyi etnikai feszültségek az 1990-es véres [marosvásárhelyi zavargásokban](http://hu.wikipedia.org/wiki/Fekete_m%C3%A1rcius) csúcsosodtak ki.

1990-től 1996-ig az országot a Nemzeti Felszabadítási Frontból kivált politikai pártok koalíciója kormányozta [Ion Iliescu](http://hu.wikipedia.org/w/index.php?title=Ion_Iliescu&action=edit&redlink=1) államelnök vezetésével. Ezt az 1996-os választásokon ellenzéki győzelem és az [Emil Constantinescu](http://hu.wikipedia.org/w/index.php?title=Emil_Constantinescu&action=edit&redlink=1) által vezetett koalíció kormányzása követte, majd 2000-től újra Iliescu és tábora volt hatalmon. Románia [2004](http://hu.wikipedia.org/wiki/2004)-ben csatlakozott a [NATO](http://hu.wikipedia.org/wiki/NATO)-hoz.

A 2004-es elnökválasztást [Traian Băsescu](http://hu.wikipedia.org/wiki/Traian_B%C4%83sescu) nyerte meg. A kormányfő Călin Popescu Tăriceanu lett, kormánya a [Demokrata Párt](http://hu.wikipedia.org/wiki/Demokrata_P%C3%A1rt_%28Rom%C3%A1nia%29), a [Nemzeti Liberális Párt](http://hu.wikipedia.org/wiki/Nemzeti_Liber%C3%A1lis_P%C3%A1rt_%28Rom%C3%A1nia%29), [Konzervatív Párt](http://hu.wikipedia.org/w/index.php?title=Konzervat%C3%ADv_P%C3%A1rt_%28Rom%C3%A1nia%29&action=edit&redlink=1) és az [RMDSZ](http://hu.wikipedia.org/wiki/RMDSZ) koalíciójára épült. [2005](http://hu.wikipedia.org/wiki/2005)-ben tárgyalások kezdődtek Románia csatlakozásáról az [Európai Unióhoz](http://hu.wikipedia.org/wiki/Eur%C3%B3pai_Uni%C3%B3), amire [2007](http://hu.wikipedia.org/wiki/2007). január 1-jén került sor.

Államszervezet és közigazgatás

A román törvényhozás kétkamarás: a Szenátusból *(Senat,* 143 tag), és a Képviselőházból *(Camera Deputaţilor,* 343 tag) áll. Mindkét kamara tagjait négy évre választják.

A [köztársasági elnök](http://hu.wikipedia.org/wiki/K%C3%B6zt%C3%A1rsas%C3%A1gi_eln%C3%B6k), a végrehajtó hatalom feje, őt szintén közvetlen szavazással öt évre választják (2004-ig 4 évre). Az elnök nevezi ki [miniszterelnököt](http://hu.wikipedia.org/wiki/Minisztereln%C3%B6k), aki a [kormány](http://hu.wikipedia.org/wiki/Korm%C3%A1ny) (minisztertanács) vezetője.

Közigazgatási felosztás

Románia a fővárosra ([Bukarest](http://hu.wikipedia.org/wiki/Bukarest)), valamint negyvenegy [megyére](http://hu.wikipedia.org/wiki/Megye) oszlik.

Politikai pártok

Nagyobb romániai pártok:

* [Szociáldemokrata Párt](http://hu.wikipedia.org/wiki/Szoci%C3%A1ldemokrata_P%C3%A1rt_%28Rom%C3%A1nia%29) (PSD)
* [Demokrata Liberális Párt](http://hu.wikipedia.org/wiki/Demokrata_Liber%C3%A1lis_P%C3%A1rt_%28Rom%C3%A1nia%29) (PD-L)
* [Nemzeti Liberális Párt](http://hu.wikipedia.org/wiki/Nemzeti_Liber%C3%A1lis_P%C3%A1rt_%28Rom%C3%A1nia%29) (PNL)
* [Romániai Magyar Demokrata Szövetség](http://hu.wikipedia.org/wiki/Rom%C3%A1niai_Magyar_Demokrata_Sz%C3%B6vets%C3%A9g) (RMDSZ)
* [Magyar Polgári Párt](http://hu.wikipedia.org/wiki/Magyar_Polg%C3%A1ri_P%C3%A1rt_%28Rom%C3%A1nia%29) (MPP)
* [Nagy-Románia Párt](http://hu.wikipedia.org/wiki/Nagy-Rom%C3%A1nia_P%C3%A1rt) (PRM)

Védelmi rendszer

Romániában a korábbi sorhadsereget felváltotta az önkéntességen alapuló hivatásos hadsereg.

Népesség

Általános adatok

* Lakosság: 21 400 000 fő
* Népsűrűség: 90 fő/km²
* Népességnövekedés: -0,2%
* Születéskor várható élettartam: férfiak 67 év, nők 73 év
* Írástudatlanság: 1,3%
* Munkanélküliség: 4-5%
* Városi lakosság aránya: 55,4%

Demográfia

Romániában, sok európai országhoz hasonlóan, csökken a népesség. A rendszerváltozás után felgyorsult a népességcsökkenés és az elöregedés,mivel a halálozások száma évről évre meghaladja a születésekét. Ennek és a kivándorlásnak a következménye,hogy az ország lakossága 1,5 millió fővel csökkent az elmúlt másfél évtizedben. A népesség csökkenést az 1990-es évektől fokozta a migráció is. Az elvándorlás oka kezdetben a munkanélküliség, a jobb életfeltételek megteremtéséhez szükséges anyagi források biztosítása és az otthon mardtak anyagi támogatása. A román nemzetiségűek elsődleges migrációs célországai Olaszország és Spanyolország, - főként a nyelvi hasonlóság miatt - de mára az EU összes országában nagy számban találhatunk románokat.

Főbb emlékhelyek a különböző községekben városokban, falvakban

A Kárpátok keleti vonulatában található gyergyói medence egyik nagy múltú települése Gyergyóditró. Évről évre egyre több turista látogat a környékre. Gyergyóditró két templommal és két kápolnával büszkélkedhet. A kisebbik 1996 óta a Katalin nevet viseli. Harangtornya 1653-ban épült, 1712-ben három öllel felemelték. A templom többször is leégett, többszöri felújítás után mai belseje barokkos díszítésű. A kapu bejárata fölött Szent János szobra található. Az Alexandriai Szent Katalin templom tiszteletére hagyományosan minden évben megtartják a Katalin búcsút.

A nagytemplom 1908–1913 között épült Kiss István budapesti műegyetemi tanár tervei alapján. A gyergyói medence legnagyobb temploma, kéttornyú, neogótikus bazilikájának hossza 56 méter, szélessége 23 méter, toronymagassága 73 méter, és 5000 ember befogadására alkalmas. Főoltárát carrarai márványból készült szobrok díszítik. Ezek a szobrok Jézus Szent Szívét, Szent Istvánt és Szent Lászlót ábrázolják, és a helyi szobrászművész, Siklódi Lőrinc alkotásai. A hatalmas csillárokat sínek tartják. A gazdagon színezett ablakok a tizenkét apostolt ábrázolják.

A 2002-es népszámlálás után:

[Bukarest](http://hu.wikipedia.org/wiki/Bukarest) (1,921,751) [Jászvásár](http://hu.wikipedia.org/wiki/J%C3%A1szv%C3%A1s%C3%A1r) (321,580) [Kolozsvár](http://hu.wikipedia.org/wiki/Kolozsv%C3%A1r) (318,027) [Temesvár](http://hu.wikipedia.org/wiki/Temesv%C3%A1r) (317,651) [Konstanca](http://hu.wikipedia.org/wiki/Konstanca) (310,526) [Craiova](http://hu.wikipedia.org/wiki/Craiova) (302,622) [Galac](http://hu.wikipedia.org/wiki/Galac) (298,584) [Brassó](http://hu.wikipedia.org/wiki/Brass%C3%B3) (283,901) [Ploieşti](http://hu.wikipedia.org/wiki/Ploie%C5%9Fti) (232,452) [Brăila](http://hu.wikipedia.org/wiki/Br%C4%83ila) (216,929) [Nagyvárad](http://hu.wikipedia.org/wiki/Nagyv%C3%A1rad) (206,527) [Bákó](http://hu.wikipedia.org/wiki/B%C3%A1k%C3%B3) (175,921) [Arad](http://hu.wikipedia.org/wiki/Arad) (172,824) [Piteşti](http://hu.wikipedia.org/wiki/Pite%C5%9Fti) (168,756) [Nagyszeben](http://hu.wikipedia.org/wiki/Nagyszeben) (155,045) [Marosvásárhely](http://hu.wikipedia.org/wiki/Marosv%C3%A1s%C3%A1rhely) (149,577) [Nagybánya](http://hu.wikipedia.org/wiki/Nagyb%C3%A1nya) (137,976) [Buzău](http://hu.wikipedia.org/wiki/Buz%C4%83u) (133,116) [Szatmárnémeti](http://hu.wikipedia.org/wiki/Szatm%C3%A1rn%C3%A9meti) (115,630) [Botoşani](http://hu.wikipedia.org/wiki/Boto%C5%9Fani) (115,344) [Râmnicu Vâlcea](http://hu.wikipedia.org/wiki/R%C3%A2mnicu_V%C3%A2lcea) (107,656) [Suceava](http://hu.wikipedia.org/wiki/Suceava) (106,138) [Piatra Neamţ](http://hu.wikipedia.org/wiki/Piatra_Neam%C5%A3) (105,499) [Drobeta-Turnu Severin](http://hu.wikipedia.org/wiki/Drobeta-Turnu_Severin) (104,035) [Focşani](http://hu.wikipedia.org/wiki/Foc%C5%9Fani) (103,219)

Etnikai, nyelvi, vallási megoszlás

Etnikai összetétel

Románia nemzetiségi összetétele a 2002-es népszámlálás szerint:

* [Román](http://hu.wikipedia.org/wiki/Rom%C3%A1nok) 89%
* [Magyar](http://hu.wikipedia.org/wiki/Rom%C3%A1niai_magyarok) 6,7%
* [Cigány](http://hu.wikipedia.org/wiki/Rom%C3%A1k) 2,5%
* [Ukrán](http://hu.wikipedia.org/wiki/Ukr%C3%A1nok) 0,3%
* [Német](http://hu.wikipedia.org/wiki/N%C3%A9metek) 0,3%
* [Orosz](http://hu.wikipedia.org/wiki/Oroszok) 0,2%

A [magyarok](http://hu.wikipedia.org/wiki/Rom%C3%A1niai_magyarok) alkotják a legnagyobb nemzeti kisebbséget. (A népszámlálás szerint 2002-ben 1 434 377 fő.) Székelyföldön egy tömbben közel 700 ezer magyar él. Az [1990-es évekig](http://hu.wikipedia.org/wiki/1990-es_%C3%A9vek) a németek voltak a másik nagy kisebbségi csoport ([szászok](http://hu.wikipedia.org/wiki/Erd%C3%A9lyi_sz%C3%A1szok) és [svábok](http://hu.wikipedia.org/wiki/Sv%C3%A1bok)), azonban döntő többségük a kommunizmus bukását követően Németországba települt. A magyarok és a németek főleg Erdélyben élnek. A [romák](http://hu.wikipedia.org/wiki/Rom%C3%A1k) aránya a népszámlálásban szereplőnél lényegesen magasabb (becslések szerint több mint 3-10%), mert a népszámlálások során többféle okból sokan úgy döntenek, hogy románnak vagy magyarnak (főleg Székelyföldön) jelentik be magukat. Említendő etnikai csoport a több mint tízezres lélekszámú [lengyel](http://hu.wikipedia.org/wiki/Lengyelek) kisebbség [Suceava megyében](http://hu.wikipedia.org/wiki/Suceava_megye). Korábban jelentős számú zsidó és [örmény](http://hu.wikipedia.org/wiki/%C3%96rm%C3%A9nyek) lakosság is élt az országban. Lásd még: [Székelyek](http://hu.wikipedia.org/wiki/Sz%C3%A9kelyek), [Csángók](http://hu.wikipedia.org/wiki/Cs%C3%A1ng%C3%B3k)

Nyelvi megoszlás

Románia hivatalos nyelve a [román](http://hu.wikipedia.org/wiki/Rom%C3%A1n_nyelv). A román nyelv az [újlatin](http://hu.wikipedia.org/w/index.php?title=%C3%9Ajlatin&action=edit&redlink=1) nyelvek közé tartozik. A románok az egyetlen önálló állammal rendelkező nép [Kelet-Európában](http://hu.wikipedia.org/wiki/Kelet-Eur%C3%B3pa), akik latin eredetű nyelven beszélnek. ([Albániában](http://hu.wikipedia.org/wiki/Alb%C3%A1nia), [Macedóniában](http://hu.wikipedia.org/wiki/Maced%C3%B3nia), [Szerbiában](http://hu.wikipedia.org/wiki/Szerbia_%C3%A9s_Montenegr%C3%B3), [Bulgáriában](http://hu.wikipedia.org/wiki/Bulg%C3%A1ria) és [Görögországban](http://hu.wikipedia.org/wiki/G%C3%B6r%C3%B6gorsz%C3%A1g) élnek még kisebb elszigetelt [vlach](http://hu.wikipedia.org/wiki/Vlachok) népcsoportok.)

A magyarok és a németek anyanyelve a [magyar](http://hu.wikipedia.org/wiki/Magyar_nyelv), illetve a [német nyelv](http://hu.wikipedia.org/wiki/N%C3%A9met_nyelv). A 2001-es *Helyi közigazgatási törvény* bevezetése óta mindkét nyelv hivatalosan használható mindazokon a településeken, ahol a beszélőik létszáma meghaladja a 20%-ot. Ugyanez érvényes a többi kisebbség nyelvére is. (Jelenleg összesen 1062 olyan település van Romániában, ahol a törvény szerint a magyar is hivatalosan használható nyelv.)

A romáknak nyelvük szerint több csoportjuk van. Egy részük anyanyelve a [roma](http://hu.wikipedia.org/wiki/Roma_nyelv) (vagy cigány nyelv, számos nyelvjárással), mások román, illetve Erdélyben néhol magyar anyanyelvűek.

Vallási megoszlás

A népszámlálási adatok szerint Románia lakóinak többsége (87%) a [Román Ortodox Egyház](http://hu.wikipedia.org/wiki/Rom%C3%A1n_Ortodox_Egyh%C3%A1z) tagja, amely a [keleti ortodox](http://hu.wikipedia.org/wiki/Ortodox_egyh%C3%A1zak) kereszténység egyik képviselője. A [katolikus](http://hu.wikipedia.org/wiki/Katolikus_egyh%C3%A1z) (római katolikus és görög katolikus) vallás követői (5,4%) túlnyomórészt Erdélyben, kisebb részben Moldvában laknak. A [protestánsok](http://hu.wikipedia.org/wiki/Protestantizmus) (3,7%) közé elsősorban a magyarlakta területeken élő [reformátusok](http://hu.wikipedia.org/wiki/K%C3%A1lvinizmus) és [unitáriusok](http://hu.wikipedia.org/wiki/Unit%C3%A1rius_vall%C3%A1s), valamint az [evangélikusok](http://hu.wikipedia.org/wiki/Lutheranizmus) tartoznak, ez utóbbiak száma azonban a németek elvándorlásával jelentősen csökkent. Dobrudzsában (a Fekete-tenger partján fekvő országrészben) [muzulmán](http://hu.wikipedia.org/wiki/Iszl%C3%A1m) kisebbség él, amelynek vallása a török uralom időszakára nyúlik vissza. A második világháború előtt jelentős számú zsidó élt az országban, kb. 800 ezer fő, azonban ma már csak ennek a töredéke, kb. 6000 fő. Fő központjaik: Bukarest, Nagyvárad és Kolozsvár.

Gazdaság

Mezőgazdaság

Románia éléskamrája a [Havasalföld](http://hu.wikipedia.org/wiki/Havasalf%C3%B6ld). Mezőgazdaságának legfőbb terménye a búza és a kukorica. A kukoricát emberi étkezésre is felhasználják. Kukoricatermesztése Európában az elsők között van. Az ipari növények közül a napraforgó termesztése világviszonylatban is jelentős.

Moldova szőlő- és bortermelése híres. Kitűnő minőségű borait exportálják. Korai zöldségeit (paradicsom, paprika) Nyugat-Európa piacaira szállítják.

Ipar

Energiahordozók

Az ország fő energiaforrása a kőolaj és a földgáz. A kőolajbányászat és a vegyipar központja Ploieşti (ejtsd: 'plojest'). Kiterjedt földgáztelepek húzódnak az Erdélyi-medence alatt. A földgázt Marosvásárhely és Kolozsvár vegyipari üzemei dolgozzák fel.

Ásványi nyersanyagok

Az Erdélyi-medence területén évezredek óta aranyat és ezüstöt bányásznak. Verespatakon megtalálták Európa legnagyobb, s a világon is az elsők között levő arany-, ezüst- és egyéb színesérc-lelőhelyét. A lelőhely kiaknázására alakult román-ausztrál vegyes vállalat négy falut és tágabb környezetét rombolná le, hogy a bányát megnyithassa. Az Erdélyi-medence peremén kősót bányásznak.

Gépgyártás

Brassó fontos közlekedési utak metszéspontjában fekszik. Gépipara sokoldalú, traktorokat, teherautókat, repülőgépeket gyártanak. Arad gépkocsi- és vasútikocsi-gyártása jelentős. A Havasalföld városaiban (Craiovában, Pitestiben) sokoldalú gépgyártás és autóipar telepedett meg. Például itt gyártják a [Dacia](http://hu.wikipedia.org/wiki/Dacia) személygépkocsikat. Az ország gazdasági életének központja Bukarest (Bucureşti). Románia ipara hanyatlik, a régi gyárak bezárásával több száz ezren maradtak megélhetési lehetőség nélkül. A magasan fejlett korrupció és bűnözés következtében a társadami rétegek közti szakadék egyre nő.

Kultúra

Kulturális intézmények

Kulturális világörökség

Az [UNESCO](http://hu.wikipedia.org/wiki/UNESCO) által elismerten a világ kulturális [örökségének](http://hu.wikipedia.org/wiki/Vil%C3%A1g%C3%B6r%C3%B6ks%C3%A9g) részét képező építmények Románia jelenlegi területén:

* [Erdély erődtemplomos falvai](http://hu.wikipedia.org/wiki/Erd%C3%A9ly_er%C5%91dtemplomos_falvai);
* A [Horezu-kolostor](http://hu.wikipedia.org/wiki/Horezu-kolostor);
* [Észak-Moldva templomai](http://hu.wikipedia.org/wiki/%C3%89szak-Moldva_templomai);
* [Dák erődítmények](http://hu.wikipedia.org/wiki/D%C3%A1k_er%C5%91d%C3%ADtm%C3%A9nyek) a Szászvárosi-hegységben;
* [Segesvár](http://hu.wikipedia.org/wiki/Segesv%C3%A1r) történelmi központja;
* [Máramaros fatemplomai](http://hu.wikipedia.org/wiki/M%C3%A1ramaros_fatemplomai).

Hagyományok

Nemzeti ünnepe **december 1**-je, azaz Erdély Romániához csatolása, vagy Romániával való egyesülése (két különböző vélemény létezik) melyet [Gyulafehérváron](http://hu.wikipedia.org/wiki/Gyulafeh%C3%A9rv%C3%A1r) [1918](http://hu.wikipedia.org/wiki/1918)-ban mondtak ki.

Televíziók

Közszolgálati csatornák

|  |  |  |  |
| --- | --- | --- | --- |
| **Román közszolgálati csatornák** | | | |
| **Megnevezés** | **Célközönség** | **Műsorrács** | **Lefedettség** |
| **TVR1** | Országos | Generalista | Földi, kábel-televízió, digitális TV csomagok, internet - szinte teljes lefedettség Románia területén |
| **TVR2** | Országos | Generalista-ifjúsági | Földi, kábel-televízió, digitális TV csomagok, internet - részleges lefedettség Románia területén |
| **TVR Cultural** | Országos | Kulturális | Kábel-televízió, digitális TV csomagok - részleges lefedettség Románia területén |
| **TVR3** | Országos | Válogatás a regionális adók adásából | Kábel-televízió, digitális TV csomagok - részleges lefedettség Románia területén |
| **TVR Info** | Országos | Általános információk, vitaműsorok | Kábel-televízió, digitális TV csomagok - részleges lefedettség Románia területén |
| **TVR HD** | Országos | A TVR fontosabb közvetítései High Definition minőségben | Digitális TV csomagok egy része - részleges lefedettség Románia területén |
| **TVRi** | Nemzetközi | Válogatás a TVR műsoraiból a külföldi románoknak | Műhold (kódolatlanul), internet - részleges külföldi lefedttség |
| **TVR Cluj** | Regionális | Kolozsvári regionális adás | Kábel-televízió, műhold (kódolt) - részleges regionális lefedttség |
| **TVR Iaşi** | Regionális | Iaşi regionális adás | Kábel-televízió, műhold (kódolt) - részleges regionális lefedttség |
| **TVR Craiova** | Regionális | Craiovai regionális adás | Kábel-televízió, műhold (kódolt) - részleges regionális lefedttség |
| **TVR Timişoara** | Regionális | Temesvári regionális adás | Kábel-televízió, műhold (kódolt) - részleges regionális lefedttség |
| **TVR Târgu Mureş** | Regionális | Marosvásárhelyi regionális adás | Kábel-televízió, műhold (kódolt) - részleges regionális lefedttség |

Magántelevíziók

|  |
| --- |
| Magántelevíziók Romániában |
| **Adó Megnevezése** |
| **Pro TV** |
| **Antena 1** |
| **Realitatea TV** |
| **Acasă TV** |
| **b1** |
| **ProCinema** |
| **National TV** |
| **OTV** |
| **HBO** |
| **Kanal D** |
| **Hallmark Channel** |
| **Discovery Channel** |
| **National Geographic** |
| **Sport.ro** |
| **GSP TV** |
| **GSP TV 2** |
| **GSP TV 3** |
| **GSP TV 4** |
| **Antena 2** |
| **Antena 3** |
| **Antena 4(Euforia TV)** |
| **Antena Internaţional** |
| **N24** |
| **Trinitas TV** |
| **Romantica** |
| **PRO TV Internaţional** |
| **TVRM Educaţional** |
| **Analog TV** |
| **Alpha TV** |
| **Speranţa TV** |
| **OTV** |
| **Pratech TV** |
| **The Money Channel** |
| **Euro Channel** |
| **AXN** |
| **Cinemax** |
| **Cinemax 2** |
| **TCM** |
| **Boom Action** |
| **Boom Comedy** |
| **Boom Drama** |
| **Boom Indian** |
| **Boom Smarty** |

Magyar adók

|  |  |
| --- | --- |
| **Magyar adók a romániai digitális TV szolgáltatóknál** | |
| **Adó Megnevezése** | **Digitális TV szolgáltatás megnevezése** |
| **Duna TV** | Boom, Digi TV, Dolce |
| **RTL Klub** | Digi TV, Dolce |
| **TV 2** | Digi TV |
| **M1** | Digi TV, Dolce |
| **M2** | Digi TV, Dolce |
| **Film+** | Digi TV, Dolce |
| **Minimax** | Digi TV, Boom |
| **Hír TV** | Boom, Digi TV |
| **Animax** | Boom, Digi TV |
| **Hálózat Televízió** | Boom |
| **Pax TV** | Boom |
| **4 Story TV** | Boom, Digi TV |
| **ATV** | Digi TV |
| **TV Paprika** | Digi TV |
| **Fishing&Hunting** | Digi TV |
| **Cool TV** | Digi TV |
| **Viasat 3** | Digi TV |
| **HBO** | Digi TV - csak Székelyföldön |

Ezen kívül számos kábeltévé szolgáltató csomagjaiban találhatók magyar adók (főleg a Duna TV és az MTV2).  
A Duna TV, az MTV2, és a Duna II Autonómia kódolatlanul fogható a HotBird műholdon Románia egész területén.

Turizmus, látnivalók

Fogarasi-havasok

Románia természeti adottságai kedveznek az idegenforgalomnak. A legtöbb vendéget évek óta a román tengerpart vonzza.

Ma a csaknem 240 km hosszú tengerparton több mint 100 000 szállodai férőhely van. A tengerpart üdülőhelyei, Mamaia, Eforie, Mangalia, Neptun stb., a magyar turisták számára is jól ismertek. A tengerparton július második és augusztus első fele a legmelegebb időszak, ilyenkor nem ritka a 40 °C-nál is nagyobb hőség. Szeptemberben még mindig nyárias az időjárás, a 30–35 °C meleg kitűnő strandolási lehetőséget biztosít. Mamaia mellett Eforie Nord, és a Mangalia közelében kiépített Neptun és Olimp a leghíresebb fekete-tengeri üdülőhelyek. Eforie Nord és Eforie Sud üdülőhelyek mellett terül el a 11 km² felületű, magas sótartalmú Techirghiol-tó, amelynek iszapja gyógyhatású. Igen sok horgász, vadász és evezős keresi föl a tavakkal, holtágakkal és csatornákkal át- meg átszőtt Duna-deltát.

A romániai Kárpátokban közkedvelt kiránduló- és üdülőhelyek vannak. A hegyláncok közötti medencék, a mélyre vágódott zuhatagos patak- és folyóvölgyek, a vadregényes szurdokok, hágók, hegyszorosok és a mészkőszirtekkel ékesített havasok, a tengerszemek és sziklacsúcsok világa felüdülést és pihenést nyújt a természetkedvelőknek. Különösen a szénsavas forrásairól, fürdőiről és kénes gőzölgéseiről híres Borszék, Hargitafürdő, Tusnádfürdő, Málnásfürdő, Herkulesfürdő, Cálimaneşti, Căciulata, Buziás, valamint a romantikus szépségű Békás-szoros. Gyilkos-tó, Szent Anna-tó, Bucsecs és a Brassói-havasok (Predeal, Sinaia, Azuga, Buşteni) vonzzák a legtöbb látogatót.

Románia magyar szempontból legérdekesebb idegenforgalmi központja a Székelyföld - amely valójában több történelmi és földrajzi egységből áll - nem csak a már említett látnivalók miatt nyújt kiemelkedő értéket, hanem a kulturális hagyományai miatt is. Egy magyarországi embernek, aki még sosem járt ezen a vidéken, nehéz elképzelnie, hogy 10-14 óra autózás után a legtermészetesebb dolog, ha magyarul beszél. Helyenként akkor lenne bajban, ha románul próbálkozna, mert értetlen fülekre találna. A magyarlakta területek homogenitása csökken, a magyarság aránya mindenütt mérséklődik. Ezzel együtt varázslatos, több évtizeddel, akár száz évvel elmaradott településekre jutunk el, ha van bátorságunk letérni a kiváló minőségű földutakról és letesztelni autónkat a híresen rossz romániai utakon. A természet érintetlensége és varázslatossága mára már mindenütt híressé vált, egy átlag nagyvárosban élőnek elképzelhetetlen illatú levegővel, tiszta patakokkal és vendégszerető emberekkel szolgál ez a vidék. A régió természeti kincseit már felfedezték, és a helyiek is igyekeznek megőrizni azokat.

Sport

Románia igen jó helyezéseket ér el nemzetközi tornákon talajtornában, [atlétikában](http://hu.wikipedia.org/wiki/Atl%C3%A9tika). Az országban fontos szerepet játszik a [labdarúgás](http://hu.wikipedia.org/wiki/Labdar%C3%BAg%C3%A1s). A legjobb román labdarúgónak a már visszavonult Gheorghe Hagi-t tartották. A legjobb román női sportolónak a szintén viszavonult Nadia Comăneci számított, aki elsőként szerzett 10 pontot tornában, az 1976-os Montréali olimpián. Comăneci 1989-ben Amerikába emigrált.

Ünnepek

Megtartják a karácsonyt, húsvétot. Húsvétkor a magyarok tartják a locsolkodás és pirostojásfestés hagyományait is. Karácsonykor ajándékosztás a szokás.